

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.103

(protokols Nr.4, 34.p.)

**Par Priekuļu novada pašvaldībai piekrītošās zemes vienības „Oppes”, Mārsnēnu pagastā, Priekuļu novadā, atsavināšanas procesa uzsākšanu**

Priekuļu novada dome izskata Vārds Uzvārds (turpmāk-Iesniedzējs), 2019. gada 11.jūlija iesniegumu, reģistrētu Priekuļu novada pašvaldībā 2019.gada 11.jūlijā Nr.3-9/2019-3910, kurā Iesniedzēja lūdz atsavināt nekustamo īpašumu „Oppes”, Mārsnēnu pagastā, Priekuļu novadā, kas sastāv no zemes vienības ar kadastra apzīmējumu 4264 001 0075 2,13 ha kopplatībā.

Izvērtējot domes rīcībā esošo informāciju, konstatēts:

1. Priekuļu novada pašvaldībai saskaņā ar Priekuļu novada domes 2013.gada 23.maija lēmumu (Protokols Nr.7) piekrīt nekustamais īpašums “Oppes”, Mārsnēnu pagastā, Priekuļu novadā, kadastra numurs 4264 001 0273;
2. Likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25. panta otrā daļa nosaka, ka persona, kurai zemes pastāvīgās lietošanas tiesības izbeidzas šā panta pirmajā daļā (2. punktā) minētajos gadījumos, iegūst zemes nomas pirmtiesības uz tās lietošanā bijušo zemi.
3. Publiskas personas mantas atsavināšanas likuma 4. panta 4.daļas 8.punktā ir noteikts, ka publiskas personas nekustamā īpašuma atsavināšanu var ierosināt persona, kurai [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums.
4. 2014. gada 6.janvārī Iesniedzēja ir noslēgusi zemes nomas līgumu ar Priekuļu novada pašvaldību par zemes vienības „Oppes”, Mārsnēnu pagastā, Priekuļu novadā, kadastra apzīmējums 4264 001 0075 nomu.
5. Uz zemes vienības atrodas Iesniedzējai piederošas ēkas un būves, reģistrētas Mārsnēnu pagasta zemesgrāmatā 2019.gada 16.oktobrī.
6. Publiskas personas mantas atsavināšanas likuma 4. panta ceturtās daļas 1. punktā noteikts, ka atsevišķos gadījumos valsts vai pašvaldības nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas pieguļ šai zemei.

Ņemot vērā iepriekš minēto un pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta piektās daļas 1.punktu, likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25. panta otro daļu, likuma „Publiskas personas mantas atsavināšanas likums” 4.panta ceturtās daļas trešo punktu, 5.panta pirmo daļu un ceturto daļu, 8.panta otro daļu, 37.panta pirmās daļas 4punktu, Ministru kabineta 2011.gada 1.februāra noteikumu Nr. 109 “Kārtība, kādā atsavināma publiskas personas manta” II daļu un Tautsaimniecības komitejas 2020.gada 20.februāra lēmumu (protokols Nr.2), Finanšu komitejas 2020.gada 24.februāra lēmumu (protokols Nr. 3), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome nolemj:

1. Reģistrēt zemesgrāmatā uz pašvaldības vārda zemes īpašumu „Oppes”, Mārsnēnu pagastā, Priekuļu novadā, kas sastāv no zemes vienības ar kadastra apzīmējums 4264 001 0075.
2. Pēc īpašuma reģistrācijas zemesgrāmatā pasūtīt tirgus novērtējumu.
3. Pēc tirgus novērtējuma saņemšanas, zemes vienību „Oppes”, Mārsnēnu pagastā, Priekuļu novadā, ar kadastra apzīmējumu 4264 001 0075, atsavināt Vārds Uzvārds, Publiskas personas mantas atsavināšanas likumā noteiktajā kārtībā.
4. Atbildīgā par lēmuma izpildi Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja Elīna Stapulone